INDIJA I PAKISTAN SUOČENI SA RATOM. 29/5/02 - 2002-05-29
Britanski ministar vanjskih poslova Jack Straw, nakon jučerašnjeg boravka u Pakistanu, danas je stigao u New Delhi - kako bi i na indij
Indija pojačava i kritike na račun Pakistana, naglašavajući da je predsjedniku Perwezu Musharrafu dato dovoljno vremena da zaustavi infiltraciju islamskih militanata u Indijski Kashmir. Na današnjoj press konferenciji sa britanskim ministrom vanjskih poslova Jackom Straw-om, indijski ministar vanjskih poslova Jaswant Singh je rekao da je njegova vlada polako počela da gubi strpljenje sa Pakistanom. Već je prošlo sasvim dovoljno vremena kojeg je general Musharraf imao na raspolaganju. Sad je od ključnog značaja da on shvati hitnost ove situacije, zaključio je indijski ministar vanjskih poslova. Gospodin Straw je rekao da Britanija snažno podržava indijske stavove o terorizmu, kao i stavove UN - da je upotreba taktike terora nezakonita, čak i u slučaju borbi za slobodu. On, medjutim, dodaje da misli da pakistanski predsjednik shvata situaciju, ali naglašava da pravi test za sve to treba da bude akcija, a ne samo riječi. Najveći imperativ pred vladom i vodstvom Pakistana je da se osigura efikasno i potpuno zatvaranje Linije razdvajanja i da se prestane sa snabdijevanjem terorista, boraca za slobodu, militanata, ili kako ih već ko zove - koji djeluju u Jammu-u i Kashmiru, rekao je gospodin Straw. Inače, indijske i pakistanske snage stalno razmjenjuju artiljerijsku i puščanu vatru preko linije razdvajanja u Kashmiru. Redovno ima povrijedjenih i ranjenih, a sve je više onih koji napuštaju svoje kuće i odlaze u potpunu neizvjesnost, samo da bi izbjegli od rata. U isto vrijeme, mnogo vojnika je zadržano na željezničkim stanicama, jer je indijska vlada hitno poništila mnoga, tek izdata, rješenja o demobilizaciji i od vojnika zatražila da se vrate u svoje jedinice. Broj sa obje strane granice, prema procjenama, već se popeo na preko milion vojnika.